Johan Pienaar se verklaring oor waarom hy verander het, hy sê nie verander het van wat nie, maar duidelik weg van sy volk af, is tipies van die Harold McMillan soort wat sy seile na die wind span. Omstandighede bepaal sy rigting en nie beginsel nie.
Hy praat Afrikaans, maar verseker nie namens die Afrikanervolk nie! Stompsinnig sien hy nie die toestand wat besig is om te ontwikkel in Europa en elders nie. As die wiel sy volle omwenteling gedraai het, dan spring hierdie klomp kort om en beskuldig die omstandigheid vir hulle dwaling. Die stigma kleef egter tot binne in die graf, al sing die vyand van die Afrikaner nou saam met jou!